Иштван I Ыйык
Иштван I Ыйык (969–1038) – венгр князы (997жылдан), Венгриянын алгачкы королу (1000 же 1001), венгр мамлекетинин негиздөөчүсү. Борбордошкон кубаттуу Венгр мамлекетин түзүүгө жетишкен. Өлкөдөгү уруулук бытырандылыкты жоюп, ишиандар башкарган администрациялык-аймактык түзүлүштү (комитаттарды) түзгөн. 1030-ж. анын жетекчилиги менен немистердин кол салуусу токтотулган. Венгрияда христиан (католик) дини кабыл алынган (1038-ж. Иштван I ыйыктардын катарына киргизилген).
 Инсандар

Колдонулган адабияттар
 “Кыргызстан” улуттук энциклопедиясы: 3-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2011. 784 бет, илл. ISBN 978 9967-14-074 -5